Pazardžik (mesto)

Pazardžik () je mesto v južnom Bulharsku, ktoré sa nachádza v Pazardžickej oblasti. Mesto je administratívnym centrom rajónu Pazardžik.

História 
Pazardžik je starým obchodným centrom na území Bulharska, ktoré leží na hlavnom ťahu z Istanbulu do Sofie, Belehradu a ďalej do Európy. Mesto založili v roku 1485 krymskí Tatári, ktorí sa tu usadili na príkaz tureckého sultána  Bajazida II. (mesto sa dlho volalo Tatar Pazardžik). V časoch tureckej nadvlády tu bol tretí najväčší trh na území Osmanskej ríše. V tomto čase tu prevládalo prevažne obyvateľstvo islamského vierovyznania. 

Mesto bolo oslobodené spod tureckej nadvlády v roku 1878. Ustupujúce turecké vojská ho však zničili. Spolu s nimi odišli aj mnohí Turci a do mesta sa prisťahovalo bulharské obyvateľstvo pravoslávneho náboženstva. Časť Turkov tu však zostala. Trhové tradície sa udržiavajú až do dnešných čias. Po roku 1945 sa v meste začal budovať priemysel a mesto dostalo modernú podobu. Žije tu početná rómska komunita, ktorá počtom predbehla Turkov.

Osobnosti 
 Alexandăr Stambolijski (* 1879 – † 1923), bulharský predseda vlády

Referencie

Iné projekty

Externé odkazy 
 Oficiálna stránka mesta 

Mestá v Bulharsku
Pazardžik (oblasť)
Pazardžik